Sign in / Join .st0{fill:#34437F;} .st1{fill:#878787;} Friday, February 4, 2022 ikteb hawn… Fittex Jinqatel il-mexxej tal-ISIS waqt rejd mill-Forzi Speċjali Amerikani fis-Sirja Minn talk.mt February 3, 2022 talk.mt Il-mexxej tal-Isis Abu Ibrahim al-Hashimi al-Qurayshi inqatel waqt rejd mill-Forzi Speċjali Amerikani fis-Sirja. Il-President Joe Biden ikkonferma li huwa nqatel f'operazzjoni militari lbieraħ filgħaxija. Sors anonimu li tkellem mal-midja internazzjonali qal li huwa miet meta sploda bomba li qatlet lilu u membri tal-familja, għalkemm dan għadu jrid jiġi kkonfermat. Ingħad li f'dan ir-rejd antiterroristiku nqatlu wkoll sitt itfal u erba' nisa. Abu Ibrahim al-Hashimi al-Qurayshi, li kien marbut ma' wħud mill-agħar atroċitajiet imwettqa mill-grupp, ilu figura attiva fl-Isis għal diversi snin. Al-Qurayshi sar mexxej tal-organizzazzjoni terroristika meta l-kap preċedenti Abu Bakr al-Baghdadi tneħħa f'Ottubru 2019. Fi stqarrija, il-President Biden qal li l-forzi militari tal-Istati Uniti fil-majjistral tas-Sirja wettqu b'suċċess operazzjoni kontra t-terroriżmu biex jipproteġu lill-poplu Amerikan u l-Alleati tagħhom, u jagħmlu d-dinja post aktar sigur. Apparti mill-fatt li ddeskriva din il-missjoni bħala waħda ta' suċċess, qal li l-Istati Uniti ma sofriet l-ebda telf ta' ħajja. Aqra iktar: Il-forzi tal-Istati Uniti jwettqu attakk ġewwa s-Sirja Artiklu preċedenti 20,000 tifel u tifla f'72 skola se jibbenefikaw mill-proġett ta' attività fiżika Fun Fit Football Artiklu li jmiss L-itwal Sibt